**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2024. február 28-i ülésére**

**Javaslat a Szombathelyi Egyházmegyei Karitász 2023. évi szakmai és pénzügyi beszámolójának elfogadására**

Szombathely Megyei Jogú Város Önkormányzata és a Szombathelyi Egyházmegyei Karitász között 2009. január 1-től határozatlan időre kötött ellátási szerződés 16. pontja szerint a Szombathelyi Egyházmegyei Karitász a szakmai munka értékeléséről teljes körű és részletes szakmai és pénzügyi beszámolót készít, melyet eljuttat az Önkormányzat részére. Előzőeknek megfelelően a Szombathelyi Egyházmegyei Karitász elkészítette a fenntartásában működő intézmények és az általa biztosított szolgáltatások 2023. évi szakmai és pénzügyi beszámolóját, melyek az előterjesztés mellékletét képezik.

Kérem a Tisztelt Bizottságot, hogy a beszámolót megtárgyalni, és a határozati javaslatot elfogadni szíveskedjék.

Szombathely, 2024. február „ ”

 **/: Dr. László Győző:/**

**HATÁROZATI JAVASLAT**

**…/2024. (II.28.) SzLB. sz. határozat**

A Szociális és Lakás Bizottság a „Javaslat a Szombathelyi Egyházmegyei Karitász 2023. évi szakmai és pénzügyi beszámolójának elfogadására” című előterjesztést a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 5. és 31. pontja alapján megtárgyalta és az abban foglaltakat tudomásul veszi.

**Felelősök:** Dr. Czeglédy Csaba, a Szociális és Lakás Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Tuczainé Régvári Marietta, a Szombathelyi Egyházmegyei Karitász igazgatója/

**Határidő:** azonnal